**คู่มือแนวปฏิบัติการบริหารให้เป็นไปตามเกณฑ์การประกันคุณภาพการศึกษา ระดับหลักสูตร ปีการศึกษา 2557**

(ร่าง)

**องค์ประกอบที่ 1 การกำกับมาตรฐาน**

**ตัวบ่งชี้ที่ 1.1** การบริหารจัดการหลักสูตรตามเกณฑ์มาตรฐานหลักสูตรที่กำหนดโดยสำนักงานคณะกรรมการการอุดมศึกษา

**กระบวนการดำเนินงาน**

| **เกณฑ์การประเมิน** | **ระดับ ป.ตรี/ป.โท/ป.เอก** | **สิ่งที่หลักสูตรฯต้องดำเนินการ** | **หลักฐาน** | **หมายเหตุ** |
| --- | --- | --- | --- | --- |
| 1.(1) จำนวนอาจารย์ประจำหลักสูตร | **ป.ตรี**- ไม่น้อยกว่า 5 คนและเป็นอาจารย์ประจำเกินกว่า 1 หลักสูตรไม่ได้และประจำหลักสูตรตลอดระยะเวลาที่จัดการศึกษาตามหลักสูตรนั้น**ป.โท**- ไม่น้อยกว่า 5 คนและเป็นอาจารย์ ประจำเกินกว่า 1 หลักสูตรไม่ได้ และประจำหลักสูตรตลอดระยะเวลาที่จัดการศึกษาตามหลักสูตรนั้น**ป.เอก**- ไม่น้อยกว่า 5 คนและเป็นอาจารย์ ประจำเกินกว่า 1 หลักสูตรไม่ได้ และประจำหลักสูตรตลอดระยะเวลาที่จัดการศึกษาตามหลักสูตรนั้น | แต่งตั้งอาจารย์ประจำหลักสูตรฯ จำนวน 5 คน | คำสั่งแต่งตั้งอาจารย์ประจำหลักสูตร หรือคำสั่งแต่งตั้งแทน | 1. ห้ามเป็นอาจารย์ประจำเกินกว่า 1 หลักสูตรฯ2. ต้องอยู่ประจำตลอดที่หลักสูตรฯ เปิดการเรียนการสอน (4 ปี หรือ 5 ปี)*หากเกษียณ ลา ศึกษาต่อ ลาคลอดบุตร เกินกว่า 3 เดือน ต้องทำการแต่งตั้งแทนโดยเสนอแบบ สมอ. 08 ผ่านสภามหาวิทยาลัย*3. กรณีหลักสูตรปริญญาตรีที่มีแขนงวิชา/กลุ่มวิชาชีพ กำหนดให้ต้องมีอาจารย์ประจำหลักสูตรจำนวนไม่น้อยกว่าแขนงละ 3 คน ให้ครบทุกแขนงวิชา/กลุ่มวิชาของหลักสูตร โดยมีคุณวุฒิครอบคลุมแขนงวิชา/กลุ่มวิชาที่เปิดสอน |
| 2.(2)คุณสมบัติของอาจารย์ประจำหลักสูตร | **ป.ตรี**- คุณวุฒิระดับปริญญาโท หรือเทียบเท่า หรือดำรงตำแหน่งทางวิชาการไม่ต่ำกว่าผู้ช่วยศาสตราจารย์ในสาขาที่ตรงหรือสัมพันธ์กับสาขาวิชาที่เปิดสอนอย่างน้อย 2 คน**ป.โท**- มีคุณสมบัติเป็นอาจารย์ผู้รับผิดชอบ หลักสูตร หรืออาจารย์ที่ปรึกษา วิทยานิพนธ์ หรืออาจารย์ผู้สอบ วิทยานิพนธ์ หรืออาจารย์ผู้สอน**ป.เอก**- มีคุณสมบัติเป็นอาจารย์ผู้รับผิดชอบ หลักสูตร หรืออาจารย์ที่ปรึกษา วิทยานิพนธ์ หรืออาจารย์ผู้สอบ วิทยานิพนธ์หรืออาจารย์ผู้สอน | คุณวุฒิอาจารย์ไม่ต่ำกว่าปริญญาโท หรือเทียบเท่า หรือดำรงตำแหน่งทางวิชาการไม่ต่ำกว่าผู้ช่วยศาสตราจารย์ในสาขาที่ตรง (ชื่อปริญญาเหมือนกัน) หรือสัมพันธ์กับสาขาวิชาที่เปิดสอนอย่างน้อย 2 คน | เอกสารรับรองคุณวุฒิที่แสดงว่าอาจารย์มีคุณวุฒิปริญญาโท หรือเทียบเท่า หรือดำรงตำแหน่งทางวิชาการในสาขาที่เกี่ยวข้องหรือสัมพันธ์กัน | 1. อาจารย์ที่จบปริญญาโทจากต่างประเทศต้องให้กพ.รับรอง2. ตรวจสอบความสัมพันธ์กับหลักสูตรที่ **http://www.mua.go.th/users/bhes/DATA%20BHES2558/isced-2013-en-2011.pdf** |
| 3. คุณสมบัติของอาจารย์ผู้รับผิดชอบหลักสูตร | **ป. โท**- คุณวุฒิไม่ต่ำกว่าปริญญาเอกหรือ เทียบเท่า หรือดำรงตำแหน่งรอง ศาสตราจารย์ขึ้นไป ในสาขาวิชานั้น หรือสาขาวิชาที่สัมพันธ์กันจำนวน อย่างน้อย 3 คน**ป.เอก**- คุณวุฒิไม่ต่ำกว่าปริญญาเอกหรือ เทียบเท่า หรือดำรงตำแหน่ง ศาสตราจารย์ขึ้นไป ในสาขาวิชานั้น หรือสาขาวิชาที่สัมพันธ์กันจำนวน อย่างน้อย 3 คน |  |  |  |
| 4. คุณสมบัติของอาจารย์ผู้สอน |  **ป.โท**1. อาจารย์ประจำหรือผู้ทรงคุณวุฒิ ภายนอกสถาบัน มีคุณวุฒิปริญญาโท หรือดำรงตำแหน่งทางวิชาการไม่ ต่ำกว่าผู้ช่วยศาสตราจารย์ ในสาขา วิชานั้นหรือสาขาวิชาที่สัมพันธ์กัน 2. มีประสบการณ์ด้านการสอน 3. มีประสบการณ์ในการทำวิจัยที่ ไม่ใช่ส่วนหนึ่งของการศึกษาเพื่อรับ ปริญญา**ป.เอก**1. อาจารย์ประจำหรือผู้ทรง คุณวุฒิ ภายนอกสถาบัน มีคุณวุฒิปริญญา เอกหรือดำรงตำแหน่งทางวิชาการไม่ ต่ำกว่ารองศาสตราจารย์ ในสาขาวิชา นั้นหรือสาขาวิชาที่สัมพันธ์กัน 2. มีประสบการณ์ด้านการสอน 3. มีประสบการณ์ในการทำวิจัยที่ไม่ใช่ส่วนหนึ่งของการศึกษาเพื่อรับ ปริญญา |  |  | หลักสูตรปริญญาโท ตามบันทึก ข้อความที่ ศธ 0506(4)/ว867 ลงวันที่ 18 ก.ค. 2555 กำหนดว่า ให้อาจารย์ที่มีคุณวุฒิระดับปริญญาเอก เป็นอาจารย์ผู้สอนในหลักสูตรระดับปริญญาโทได้ แม้จะยังไม่มีผลงานวิจัยหลังจากสำเร็จการศึกษา ทั้งนี้ ภายในระยะเวลา 2 ปี นับจากวันที่เริ่มสอนจะต้องมีผลงานวิจัยจึงจะสามารถเป็นอาจารย์ผู้สอนในระดับปริญญาเอก และเป็นอาจารย์ประจำหลักสูตร อาจารย์ที่ปรึกษาวิทยานิพนธ์ และอาจารย์ผู้สอบวิทยานิพนธ์ในระดับปริญญาโทและปริญญาเอกได้ |
| 5. คุณสมบัติของอาจารย์ที่ ปรึกษาวิทยานิพนธ์หลัก และอาจารย์ที่ปรึกษาการ ค้นคว้าอิสระ | **ป.โท /ป. เอก**1. เป็นอาจารย์ประจำที่มีคุณวุฒิปริญญาเอกหรือ ดำรงตำแหน่งทางวิชาการไม่ต่ำกว่ารองศาสตราจารย์ ในสาขาวิชานั้นหรือสาขาวิชาที่สัมพันธ์กัน และ2. มีประสบการณ์ในการทำวิจัยที่ไม่ใช่ส่วนหนึ่งของการศึกษาเพื่อรับปริญญา |  |  | - การพิจารณากรณีอาจารย์เกษียณอายุงานหรือลาออกจากราชการ ดังนี้ 1) หลักสูตรสามารถจ้างอาจารย์ที่มีคุณสมบัติตามเกณฑ์มาตรฐาน หลักสูตร ซึ่งเกษียณอายุงานหรือลาออกจากราชการกลับเข้ามาทำงานแบบเต็มเวลาหรือบางเวลาได้โดยใช้ระบบการจ้างพนักงาน มหาวิทยาลัย คือมีสัญญาจ้างที่ให้ค่าตอบแทนเป็นรายเดือนและมีการกำหนดภาระงานไว้อย่างชัดเจน อาจารย์ดังกล่าวสามารถปฏิบัติหน้าที่ เป็นอาจารย์ประจำหลักสูตร อาจารย์ที่ปรึกษาวิทยานิพนธ์หลัก อาจารย์ที่ปรึกษาวิทยานิพนธ์ร่วม อาจารย์ผู้สอบวิทยานิพนธ์ และอาจารย์ผู้สอนได้ 2) “อาจารย์เกษียณอายุงาน” สามารถปฏิบัติหน้าที่อาจารย์ที่ปรึกษาวิทยานิพนธ์หลักได้ต่อไปจนนักศึกษาสำเร็จการศึกษา หาก นักศึกษาได้รับอนุมัติโครงร่างวิทยานิพนธ์ก่อนการเกษียณอายุ |
| 6. คุณสมบัติของอาจารย์ที่ปรึกษาวิทยานิพนธ์ร่วม (ถ้ามี) | **ป.โท/ ป.เอก**1. เป็นอาจารย์ประจำหรือ ผู้ทรงคุณวุฒิภายนอกที่มีคุณวุฒิปริญญาเอกหรือดำรงตำแหน่งทางวิชาการไม่ต่ำกว่ารองศาสตราจารย์ ในสาขาวิชานั้นหรือสาขาวิชาที่สัมพันธ์กัน 2. มีประสบการณ์ในการทำวิจัยที่ไม่ใช่ส่วนหนึ่งของการศึกษาเพื่อรับปริญญา |  |  | แนวทางบริหารเกณฑ์มาตรฐานหลักสูตรระดับอุดมศึกษา พ.ศ. 2548 ข้อ 7.6 ผู้เชี่ยวชาญเฉพาะ หมายถึง บุคลากรที่มีความรู้ความเชี่ยวชาญในสาขาวิชาที่เปิดสอนเป็นอย่างดี ซึ่ง อาจเป็นบุคลากรที่ไม่อยู่ในสายวิชาการ หรือเป็นผู้ทรงคุณวุฒิภายนอกสถาบัน โดยไม่ต้องพิจารณาด้านคุณวุฒิและตำแหน่งทางวิชาการ ผู้เชี่ยวชาญเฉพาะที่จะเป็นอาจารย์ที่ปรึกษาวิทยานิพนธ์หลักต้องเป็นบุคลากรประจำในสถาบันเท่านั้น ส่วนผู้เชี่ยวชาญเฉพาะที่จะเป็น อาจารย์ที่ปรึกษาวิทยานิพนธ์ร่วมอาจเป็นบุคคลากรประจำในสถาบัน หรือผู้ทรงคุณวุฒิภายนอกสถาบันที่มีความรู้ความเชี่ยวชาญและ ประสบการณ์สูงในสาขาวิชานั้นๆ เป็นที่ยอมรับในระดับหน่วยงานหรือระดับกระทรวงหรือวงการวิชาชีพด้านนั้นเทียบได้ไม่ต่ำกว่าระดับ 9 ขึ้นไป ตามหลักเกณฑ์และวิธีการที่สำนักงาน คณะกรรมการข้าราชการพลเรือน และหน่วยงานที่เกี่ยวข้องกำหนด ในกรณีหลักสูตรปริญญาเอกไม่มีอาจารย์ที่ปรึกษาวิทยานิพนธ์ร่วมอาจารย์ผู้สอบวิทยานิพนธ์ หรืออาจารย์ผู้สอนที่ได้รับคุณวุฒิปริญญาเอก หรือไม่เป็นผู้ดำรงตำแหน่งทางวิชาการตั้งแต่รองศาสตราจารย์ขึ้นไปในสาขาวิชาที่เปิดสอน สถาบันอุดมศึกษาอาจแต่งตั้งผู้เชี่ยวชาญเฉพาะด้านแทนเป็นกรณีๆ ไป โดย ความเห็นชอบของสภาสถาบันอุดมศึกษา และต้องแจ้งคณะกรรมการการอุดมศึกษาให้ รับทราบการแต่งตั้งนั้นด้วย |
| 7. คุณสมบัติของอาจารย์ผู้สอบวิทยานิพนธ์ | **ป.โท/ ป.เอก**1. อาจารย์ประจำและผู้ทรงคุณวุฒิภายนอกสถาบันที่มีคุณวุฒิปริญญา เอกหรือเทียบเท่าหรือดำรงตำแหน่งทางวิชาการไม่ต่ำกว่ารองศาสตราจารย์ในสาขาวิชานั้นหรือ สาขาวิชาที่สัมพันธ์กันและ 2. มีประสบการณ์ในการทำวิจัยที่ไม่ใช่ส่วนหนึ่งของการศึกษาเพื่อรับปริญญา |  |  |  |
| 8. การตีพิมพ์เผยแพร่ผลงาน ของผู้สำเร็จการศึกษา | **ป.โท**(เฉพาะแผน ก เท่านั้น) ต้องเป็นรายงานสืบเนื่องฉบับเต็มในการประชุมทางวิชาการ (proceedings) หรือวารสารหรือสิ่งพิมพ์วิชาการซึ่งอยู่ในรูปแบบ เอกสารหรือ สื่ออิเล็กทรอนิกส์**ป.เอก**วารสารหรือสิ่งพิมพ์วิชาการที่มีกรรมการภายนอกมาร่วมกลั่นกรอง (peer review) ซึ่งอยู่ในรูปแบบ เอกสาร หรือสื่ออิเล็กทรอนิกส์ |  |  | วิทยานิพนธ์ซึ่งเกี่ยวข้องกับสิ่งประดิษฐ์การจดทะเบียนสิทธิบัตร หรืออนุสิทธิบัตรสามารถทดแทนการตีพิมพ์ในวารสารหรือสิ่งพิมพ์ทาง วิชาการได้โดยพิจารณาจากปีที่ได้รับสิทธิบัตร หรืออนุสิทธิบัตร ไม่ใช่ปีที่ขอจด |
| 9. ภาระงานอาจารย์ที่ปรึกษา วิทยานิพนธ์และการค้นคว้า อิสระในระดับบัณฑิตศึกษา | **ป.โท** วิทยานิพนธ์ อาจารย์ 1 คน ต่อ นักศึกษา 5 คน การค้นคว้าอิสระ อาจารย์ 1 คน ต่อ นักศึกษา 15 คน หากเป็นที่ปรึกษาทั้ง 2 ประเภทให้ เทียบสัดส่วนนักศึกษาที่ทำวิทยานิพนธ์ 1 คนเทียบเท่ากับ นักศึกษาที่ค้นคว้าอิสระ 3 คน**ป.เอก**วิทยานิพนธ์ อาจารย์ 1 คน ต่อนักศึกษา 5 คน |  |  | - ประกาศกระทรวงศึกษาธิการ เรื่อง เกณฑ์มาตรฐานหลักสูตรระดับบัณฑิตศึกษา พ.ศ. 2548 ข้อ 10 กำหนดว่าอาจารย์ประจำ 1 คนให้ เป็นอาจารย์ที่ปรึกษาได้ไม่เกิน 5 คน หากหลักสูตรใดมีอาจารย์ประจำที่มีศักยภาพพร้อมที่จะดูแลนักศึกษาได้ มากกว่า 5 คน ให้อยู่ในดุลยพินิจของสถาบันอุดมศึกษานั้น แต่ทั้งนี้ต้องไม่ เกิน 10 คน เพื่อสนับสนุนนักวิจัยที่มีศักยภาพสูงที่มีความพร้อมทางด้านทุนวิจัยและเครื่องมือวิจัย รวมทั้งผู้ที่ดำเนินโครงการวิจัยขนาดใหญ่อย่าง ต่อเนื่องในการผลิตผลงาน |
| 10. อาจารย์ที่ปรึกษาวิทยานิพนธ์ และการค้นคว้า อิสระในระดับบัณฑิตศึกษา มีผลงานวิจัยอย่างต่อเนื่อง และสม่ำเสมอ | **ป.โท/ ป.เอก**ควรมีอย่างน้อย 1 เรื่องในรอบ 5 ปี โดยนับรวมปีที่ประเมิน |  |  | เป็นเจตนารมณ์ที่ประสงค์ให้มีการพัฒนางานวิจัยอย่างสม่ำเสมอ |
| 11. การปรับปรุงหลักสูตรตามรอบระยะเวลาที่กำหนด | ต้องไม่เกิน 5 ปี (จะต้องปรับปรุงให้เสร็จและอนุมัติ/ให้ความเห็นชอบโดยสภามหาวิทยาลัย/สถาบัน เพื่อให้หลักสูตรใช้งานในปีที่ 6) | 1.หลักสูตร 4 ปี ต้องดำเนินการปรับปรุงภาย ในปีที่ 32.หลักสูตร 5 ปี ต้องดำเนินการปรับปรุงภาย ในปีที่ 4 | 1. คำสั่งแต่งตั้งคณะกรรมการผู้รับผิดชอบพิจารณาหลักสูตรใหม่2. เอกสารที่แสดงว่าหลักสูตรใหม่ได้ผ่านการพิจารณาตามระบบที่สถาบันกำหนด เช่น คณะกรรมการบริการคณะ สภาวิชาการ และ สภามหาวิทยาลัย | 1. สำหรับหลักสูตร 4 ปี ประกาศใช้ในปีที่ 62. สำหรับหลักสูตร 5 ปี ประกาศใช้ในปีที่ 73. คณะกรรมการผู้รับผิดชอบพิจารณาหลักสูตรใหม่ประกอบด้วยผู้ทรงคุณวุฒิภายนอกที่มีความเชี่ยวชาญและประสบการณ์ในสาขาวิชานั้นๆ |
| 12. การดำเนินงานให้เป็นไปตามตัวบ่งชี้ผลการดำเนินงานเพื่อการประกันคุณภาพหลักสูตรและการเรียน การสอนตามกรอบมาตรฐานคุณวุฒิระดับอุดมศึกษาแห่งชาติ | ตัวบ่งชี้ TQF ข้อ 1 - 5 ต้องดำเนินการทุกตัว | 1. อาจารย์ประจำหลักสูตรอย่างน้อยร้อยละ 80 มีส่วนร่วมในการประชุมเพื่อวางแผน ติดตาม และทบทวนการดำเนินงานหลักสูตร2. มีรายละเอียดของหลักสูตร ตามแบบมคอ. 2 ที่สอดคล้องกับกรอบมาตรฐานคุณวุฒิแห่งชาติ หรือ มาตรฐานคุณวุฒิสาขา/วิชา (ถ้ามี)3. มีรายละเอียดของรายวิชา และรายละเอียดของประสบการณ์ภาคสนาม (ถ้ามี) ตามแบบ มคอ.3 และมคอ.4 อย่างน้อยก่อนการเปิดสอนในแต่ละภาคการศึกษาให้ครบทุกรายวิชา4. จัดทำรายงานผลการดำเนินงานของรายวิชา และรายงานผลการดำเนินการของประสบการณ์ภาคสนาม (ถ้ามี) ตามแบบ มคอ.5 และ มคอ. 6 ภายใน 30 วันนับจากวันสิ้นสุดการสอบปลายภาคของแต่ละภาคการศึกษาให้ครบทุกรายวิชา5. จัดทำรายงานผลการดำเนินงานของหลักสูตรตามแบบ มคอ.7 ภายใน 60 วัน นับจากวันสิ้นสุดปีการศึกษา | 1. รายงานการประชุมอาจารย์ประจำหลักสูตร2. หลักฐานแสดงรายละเอียดหลักสูตรตาม มคอ. 2 3. หลักฐานแสดงรายละเอียดของรายวิชาและประสบการณ์ภาคสนามตามแบบมคอ. 3 และ มคอ. 4 4. รายงานผลการดำนินงานของรายวิชา และรายงานผลการดำเนินงานประสบการณ์ตามแบบมคอ. 5 และมคอ. 65. รายงานผลการดำเนินงานของหลักสูตร ตามแบบมคอ. 7 | 1. หลักสูตรจัดประชุมอย่างน้อย 3 ครั้งต่อปีการศึกษา (1)2. จัดทำ มคอ. 2 เสนอสภามหาวิทยาลัยและสกอ.ก่อนเปิดรับนักศึกษา3. ประธานหลักสูตรตรวจสอบให้มีมคอ. 3 และมคอ. 4 ทุกรายวิชา ก่อนจัดการเรียนการสอนในแต่ละภาค4. หลังสิ้นสุดการสอบ 30 วัน ให้ประธานหลักสูตรตรวจสอบให้มีการรายงานมคอ. 5 และ 6 ทุกรายวิชาที่เปิดสอนให้ครบทุกรายวิชา5. หลังสิ้นสุดการสอบของภาคการศึกษาที่ 2 ภายใน 60 วัน หลักสูตรรายงานมคอ. 7 เพื่อนำผลไปปรับปรุงในปีการศึกษาต่อไป6. ในมคอ.2 ให้เพิ่มอัตลักษณ์ของบัณฑิตแต่ละหลักสูตร |

**ผลการประเมินตัวบ่งชี้ที่ 1.1** กำหนดไว้เป็น “ผ่าน” และ “ไม่ผ่าน” หากไม่ผ่านเกณฑ์ข้อใดข้อหนึ่ง ถือว่าหลักสูตรไม่ได้มาตรฐาน และผลเป็น “ไม่ผ่าน” (คะแนนเป็น ศูนย์)

**หลักฐานเอกสารที่ต้องการนอกเหนือจากเอกสารประกอบแต่ละรายตัวบ่งชี้**

1. เอกสารหลักสูตรฉบับที่ สกอ. ประทับตรารับทราบ

2. หนังสือนำที่ สกอ. แจ้งรับทราบหลักสูตร (ถ้ามี)

3. กรณีหลักสูตรยังไม่ได้แจ้งการรับทราบ ให้มีหนังสือนำส่ง สกอ. หรือหนังสือส่งคืนจาก สกอ. และรายงานการประชุมสภาที่อนุมัติ/ให้ความเห็นชอบหลักสูตร

**องค์ประกอบที่ 2 บัณฑิต**

**ตัวบ่งชี้ที่ 2.1** คุณภาพบัณฑิตตามกรอบมาตรฐานคุณวุฒิระดับอุดมศึกษาแห่งชาติ

|  |  |  |  |  |
| --- | --- | --- | --- | --- |
| **เกณฑ์การประเมิน** | **คำอธิบายตัวบ่งชี้** | **สิ่งที่หลักสูตรฯต้องดำเนินการ** | **หลักฐาน** | **หมายเหตุ** |
| 1. ใช้ค่าเฉลี่ยของคะแนนประเมินบัณฑิต (คะแนนเต็ม 5) | กรอบมาตรฐานคุณวุฒิระดับอุดมศึกษาแห่งชาติ (Thai Qualifications Framework for Higher Education: TQF) ได้มีการกำหนดคุณลักษณะบัณฑิตที่พึงประสงค์ตามที่หลักสูตรกำหนดไว้ใน มคอ.2 ซึ่งครอบคลุมผลการเรียนรู้อย่างน้อย 5 ด้านคือ 1) ด้านคุณธรรมจริยธรรม 2) ด้านความรู้ 3) ด้านทักษะทางปัญญา 4) ด้านทักษะความสัมพันธ์ระหว่างบุคคลและความรับผิดชอบและ 5) ด้านทักษะการวิเคราะห์เชิงตัวเลข การสื่อสารและการใช้เทคโนโลยีสารสนเทศ ตัวบ่งชี้นี้จะเป็นการประเมินคุณภาพบัณฑิตในมุมมองของผู้ใช้บัณฑิต | 1. จัดทำฐานข้อมูลบัณฑิตของทุกปีการศึกษา2. ประเมินความพึงพอใจของผู้ใช้บัณฑิต (ดาวน์โหลดแบบประเมินของผู้ประกอบการที่มีต่อคุณลักษณะของบัณฑิตมหาวิทยาลัยมหวิทยาลัยราชภัฏจันทรเกษมทจากเว็บไซต์สถาบันวิจัยและพัฒนา) | 1. ฐานข้อมูลบัณฑิต ของทุกปีการศึกษา2. หลักสูตรดำเนินงานเก็บข้อมูลความพึงพอใจของผู้ใช้บัณฑิต ต้องไม่น้อยกว่าร้อยละ 20 ของจำนวนบัณฑิตที่สำเร็จการศึกษาทั้งหมด | 1. ใช้ค่าเฉลี่ยของคะแนนประเมินบัณฑิต (คะแนนเต็ม 5)2. จำนวนบัณฑิตที่รับการประเมินจากผู้ใช้บัณฑิตจะต้องไม่น้อยกว่าร้อยละ 20 ของจำนวนบัณฑิตที่สำเร็จการศึกษา |

**ใช้สูตรการคำนวณ ดังนี้**

|  |  |
| --- | --- |
| คะแนนที่ได้ = | ผลรวมของค่าคะแนนที่ได้จากการประเมินบัณฑิต |
| จำนวนบัณฑิตที่ได้รับการประเมินทั้งหมด |

**ระบบและกลไกที่เกี่ยวข้อง**

2.1.1 ระบบและกลไกการประเมินความพึงพอใจของผู้ใช้บัณฑิต (ที่ครอบคลุม TQF)

**คู่มือปฏิบัติงาน (Work Manual)**

 2.1.1 คู่มือปฏิบัติงาน (Work Manual) เรื่อง การประเมินความพึงพอใจของผู้ใช้บัณฑิต (ที่ครอบคลุม TQF)

**ตัวบ่งชี้ที่ 2.2** (ปริญญาตรี) ร้อยละของบัณฑิตปริญญาตรีที่ได้งานทำหรือประกอบอาชีพอิสระภายใน 1 ปี

|  |  |  |  |  |
| --- | --- | --- | --- | --- |
| **เกณฑ์การประเมิน** | **คำอธิบายตัวบ่งชี้** | **สิ่งที่หลักสูตรฯต้องดำเนินการ** | **หลักฐาน** | **หมายเหตุ** |
| 1. โดยการแปลงค่าร้อยละของบัณฑิตปริญญาตรีที่ได้งานทำ หรือประกอบอาชีพอิสระภายใน 1 ปีเป็นคะแนนระหว่าง 0 – 5 กำหนดให้เป็นคะแนนเต็ม 5 = ร้อยละ 100 | บัณฑิตปริญญาตรีที่สำเร็จศึกษาในหลักสูตรภาคปกติ ภาคพิเศษ และภาคนอกเวลาในสาขานั้นๆที่ได้งานทำหรือมีกิจการของตนเองที่มีรายได้ประจำภายในระยะเวลา 1 ปี นับจากวันที่สำเร็จการศึกษาเมื่อเทียบกับบัณฑิตที่สำเร็จการศึกษาในปีการศึกษานั้น การนับการมีงานทำ นับกรณีการทำงานสุจริตทุกประเภทที่สามารถสร้างรายได้เข้ามาเป็นประจำเพื่อเลี้ยงชีพตนเองได้การคำนวณร้อยละของผู้มีงานทำของผู้สำเร็จการศึกษาที่ลงทะเบียนเรียนในภาคพิเศษหรือภาคนอกเวลาให้คำนวณเฉพาะผู้ที่เปลี่ยนงานใหม่หลังสำเร็จการศึกษาเท่านั้น | มหาวิทยาลัยดำเนินการเก็บข้อมูลและส่งผลการประเมินให้คณะประสานงานกับหลักสูตรต่อไป | 1. แบบสอบถามภาวะการมีงานทำของบัณฑิต2. รายงานผลการสำรวจภาวะการมีงานทำของบัณฑิต | การคำนวณค่าร้อยละนี้ไม่นำบัณฑิตที่ศึกษาต่อ เกณฑ์ทหาร อุปสมบท และบัณฑิตที่มีงานทำแล้วแต่ไม่ได้เปลี่ยนงานมาพิจารณา  |

**ใช้สูตรการคำนวณ ดังนี้**

**สูตรการคํานวณ**

1. คํานวณค่าร้อยละของบัณฑิตที่ได้งานทำหรือประกอบอาชีพอิสระ ในเวลา 1 ปี ตามสูตร

|  |  |
| --- | --- |
| จำนวนบัณฑิตที่ได้งานทำหรือประกอบอาชีพอิสระ ในเวลา 1 ปี | X 100 |
| จำนวนบัณฑิตที่ตอบแบบสำรวจทั้งหมด |

2.แปลงค่าร้อยละที่คำนวณได้ในข้อ 1 เทียบกับคะแนนเต็ม 5

|  |  |
| --- | --- |
| ค่าร้อยละของบัณฑิตที่ได้งานทำหรือประกอบอาชีพอิสระ ในเวลา 1 ปี | X 5 |
| 100 |

คะแนนที่ได้ =

**ระบบและกลไกที่เกี่ยวข้อง**

2.2.1 ระบบและกลไกการเก็บแบบสอบถาม และการรายงานภาวะการมีงานทำของบัณฑิต

**คู่มือปฏิบัติงาน (Work Manual)**

 2.2.1 คู่มือปฏิบัติงาน (Work Manual) เรื่อง การเก็บแบบสอบถาม และการรายงานภาวะการมีงานทำของบัณฑิต

**องค์ประกอบที่ 3 นักศึกษา**

**ตัวบ่งชี้ที่ 3.1** การรับนักศึกษา

**คำอธิบายตัวบ่งชี้**

 คุณสมบัติของนักศึกษาที่รับเข้าศึกษาในหลักสูตรเป็นปัจจัยพื้นฐานของความสำเร็จแต่ละหลักสูตรจะมีแนวคิดปรัชญาในการออกแบบหลักสูตร ซึ่งจำเป็นต้องมีการกำหนดคุณสมบัติของนักศึกษาที่สอดคล้องกับลักษณะธรรมชาติของหลักสูตร การกำหนดเกณฑ์ที่ใช้ในการคัดเลือกต้องมีความโปร่งใส ชัดเจน และสอดคล้องกับคุณสมบัติของนักศึกษาที่กำหนดในหลักสูตร มีเครื่องมือที่ใช้ในการคัดเลือก ข้อมูล หรือวิธีการคัดนักศึกษาให้ได้นักศึกษาที่มีความพร้อมทางปัญญา สุขภาพกายและจิต ความมุ่งมั่น
ที่จะเรียน และมีเวลาเรียนเพียงพอเพื่อให้สามารถสำเร็จการศึกษาได้ตามระยะเวลาที่หลักสูตรกำหนด

 ในการรายงานการดำเนินงานตามตัวบ่งชี้นี้ ให้อธิบายกระบวนการหรือแสดงผลการดำเนินงานในประเด็นที่เกี่ยวข้องอย่างน้อยดังต่อไปนี้

 - การรับนักศึกษา

 - การเตรียมความพร้อมก่อนเข้าศึกษา

**สิ่งที่หลักสูตรต้องดำเนินการ**

 1. จัดทำแผนการรับนักศึกษาตลอดหลักสูตร

 2. หลักสูตรกำหนดคุณสมบัติของนักศึกษา

 3. หลักสูตรกำหนดเกณฑ์การคัดเลือกตามข้อบังคับของมหาวิทยาลัย

 4. หลักสูตรแต่งตั้งคณะกรรมการรับนักศึกษา (ส่วนการสัมภาษณ์)

 5. เปิดรับนักศึกษาตามกำหนดการของมหาวิทยาลัย และแผนการรับนักศึกษาแต่ละหลักสูตร

 6. ดำเนินการรับสมัครตามประกาศมหาวิทยาลัย โดยมีขั้นตอน ดังนี้

 6.1 ข้อควรปฏิบัติในการสมัคร

 - ผู้สมัครต้องกรอกใบสมัครผ่าน Internet http://eadmission.chandra.ac.th ได้ทั้งภายนอกมหาวิทยาลัย และในมหาวิทยาลัย สมัครได้ตาม

 วัน - เวลาที่กำหนด โดยยังไม่ใช้หลักฐานการศึกษา โดยให้ข้อมูลตามความจริงเพื่อประโยชน์ในการนำส่งข้อมูลแก่ สกอ. และกองทุนกู้ยืม

 - ผู้สมัครต้องพิมพ์ใบชำระเงินเพื่อนำไปชำระเงินที่ธนาคารทหารไทย ทุกสาขา ทั่วประเทศ (ค่าบริการ 10 บาท)

 - ผู้สมัครเลือกสมัคร 1 สาขา (ไม่สามารถแก้ไขได้เมื่อบันทึกแล้ว)

 6.2 การสอบข้อเขียน

 6.3 การสอบสัมภาษณ์

 6.4 การสอบปฏิบัติ (ตามความเหมาะสมของสาขา)

 6.5 หลักสูตร ประเมินผลกระบวนการรับนักศึกษา โดยคณะกรรมการรับนักศึกษา ทั้งเชิงปริมาณและคุณภาพ

 6.6 การเตรียมความพร้อมก่อนเข้าศึกษา

 6.7 ดำเนินการปรับพื้นฐานก่อนเข้าศึกษาตามความเหมาะสมแต่ละหลักสูตร

**หลักฐาน**

 1. แผนการรับนักศึกษา ระเบียบการรับนักศึกษา คู่มือการรับสมัครนักศึกษา

 2. หลักฐานการประกาศรับสมัครนักศึกษาที่กำหนดคุณสมบัติของนักศึกษา

 3. เกณฑ์การคัดเลือกตามข้อบังคับของมหาวิทยาลัย

 4. คำสั่งแต่งตั้งคณะกรรมการรับนักศึกษา (ส่วนการสัมภาษณ์)

**หมายเหตุ**

ในการรายงานการดำเนินงานตามตัวบ่งชี้นี้ ให้อธิบายกระบวนการหรือแสดงผลการดำเนินงานในประเด็นที่เกี่ยวข้องดังต่อไปนี้

 - การรับนักศึกษา

 - การเตรียมความพร้อมก่อนเข้าศึกษา

 - มีการเรียนรู้โดยดำเนินการตามวงจร PDCA มากกว่าหนึ่งรอบหรือมีการจัดการความรู้ในกระบวนการดำเนินงาน

 - มีแนวทางปฏิบัติที่ดีโดยมีการเทียบเคียงกับหลักสูตรเดียวกันในกลุ่มสถาบันเดียวกันที่เหมาะสมหรืได้รับรางวัลในระดับชาติหรือนานาชาติ

**ระบบและกลไกที่เกี่ยวข้อง**

3.1.1 ระบบและกลไกการรับนักศึกษา

**คู่มือปฏิบัติงาน (Work Manual)**

 3.1.1 คู่มือปฏิบัติงาน (Work Manual) เรื่อง การรับนักศึกษา

 **ตัวบ่งชี้ที่ 3.2** การส่งเสริมและพัฒนานักศึกษา

**คำอธิบายตัวบ่งชี้**

 ในช่วงปีแรกของการศึกษา ต้องมีกลไกในการพัฒนาความรู้พื้นฐานหรือการเตรียมความพร้อมทางการเรียนแก่นักศึกษา เพื่อให้มีความสามารถในการเรียนรู้ระดับอุดมศึกษาได้อย่างมีความสุข อัตราการลาออกกลางคันน้อย ในระหว่างการศึกษามีการจัดกิจกรรมการพัฒนาความรู้ความสามารถในรูปแบบต่างๆ ทั้งกิจกรรมในห้องเรียน และนอกห้องเรียน มีกิจกรรมเสริมสร้างความเป็นพลเมืองดีที่มีจิตสำนึกสาธารณะ มีการวางระบบการดูแลให้คำปรึกษาจากอาจารย์ที่ปรึกษาวิชาการ (ระดับปริญญาตรี โท เอก) ระบบการป้องกันหรือการบริหารจัดการความเสี่ยงของนักศึกษา เพื่อให้สามารถสำเร็จการศึกษาได้ตามระยะเวลาที่หลักสูตรกำหนด รวมทั้งการส่งเสริมการเผยแพร่ผลงานวิชาการของนักศึกษา การสร้างโอกาสการเรียนรู้ที่ส่งเสริมการพัฒนาศักยภาพนักศึกษาและทักษะการเรียนรู้ในศตวรรษที่ 21 ให้ได้มาตรฐานสากล

 ในการรายงานการดําเนินงานตามตัวบ่งชี้นี้ ให้อธิบายกระบวนการหรือแสดงผลการดําเนินงานในประเด็นที่เกี่ยวข้องอย่างน้อยดังต่อไปนี้

 - การควบคุมการดูแลการให้คำปรึกษาวิชาการและแนะแนวแก่นักศึกษาปริญญาตรี

 - การควบคุมดูแลการให้คำปรึกษาวิทยานิพนธ์ แก่บัณฑิตศึกษา

 - การพัฒนาศักยภาพนักศึกษาและการเสริมสร้างทักษะการเรียนรู้ในศตวรรษที่ 21

**สิ่งที่หลักสูตรต้องดำเนินการ**

 1. จัดทำแผนการจัดกิจกรรมทั้งในห้องเรียนและนอกห้องเรียน มีกิจกรรมเสริมสร้างความเป็นพลเมืองดีที่มีจิตสำนึกสาธารณะ และเสริมสร้างทักษะการเรียนรู้

 ในศตวรรษที่ 21 ดำเนินการตามแผน และประเมินกิจกรรม รวมทั้งประเมินแผน

 2. หลักสูตรจัดระบบอาจารย์ที่ปรึกษาโดยกำหนดให้มีอาจารย์ที่ปรึกษาด้านวิชาการ และแนะแนวแก่นักศึกษา

 3. หลักสูตรดำเนินการจัดห้องให้คำปรึกษา กำหนดการพบนักศึกษา และมีตารางการให้คำปรึกษา

 4. อาจารย์ผู้ให้คำปรึกษาบันทึกการให้คำปรึกษา

 5. อาจารย์ติดตามและประเมินผลหลังจากการให้คำปรึกษา

 6. ปรับปรุงแก้ไขการให้คำปรึกษาเพื่อวางแผนการให้คำปรึกษาในครั้งต่อไป

**หลักฐาน**

 1. แผนการจัดกิจกรรมทั้งในห้องเรียนและนอกห้องเรียน มีกิจกรรมเสริมสร้างความเป็นพลเมืองดีที่มีจิตสำนึกสาธารณะ และเสริมสร้างทักษะการเรียนรู้ใน
 ศตวรรษที่ 21 ดำเนินการตามแผน และประเมินกิจกรรม รวมทั้งประเมินแผน

 2. คำสั่งแต่งตั้งอาจารย์ที่ปรึกษาที่กำหนดให้มีอาจารย์ที่ปรึกษาด้านวิชาการ และแนะแนวแก่นักศึกษา

 3. แบบฟอร์มการให้คำปรึกษา กำหนดการพบนักศึกษา และมีตารางการให้คำปรึกษา

 4. บันทึกการให้คำปรึกษาที่บันทึกโดยอาจารย์ผู้ให้คำปรึกษา

 5. รายงานผลการติดตามและประเมินผลหลังจากการให้คำปรึกษา

 6. แผนการให้คำปรึกษาในครั้งต่อไป

**หมายเหตุ**

ในการรายงานการดำเนินงานตามตัวบ่งชี้นี้ ให้อธิบายกระบวนการหรือแสดงผลการดำเนินงานในประเด็นที่เกี่ยวข้องดังต่อไปนี้

 - การควบคุมการดูแลการให้คำปรึกษาวิชาการและแนะแนวแก่นักศึกษาปริญญาตรี

 - การควบคุมดูแลการให้คำปรึกษาวิทยานิพนธ์ แก่บัณฑิตศึกษา

 - การพัฒนาศักยภาพนักศึกษาและการเสริมสร้างทักษะการเรียนรู้ในศตวรรษที่ 21

**ทักษะการเรียนรู้ในศตวรรษที่ 21** ทุกคนจะต้องเรียนรู้ตลอดชีวิต คือ การเรียนรู้ 3R x 7C   3R คือ Reading (อ่านออก), (W) Riting (เขียนได้), และ (A) Rithemetics (คิดเลขเป็น) 7C ได้แก่
        Critical Thinking and Problem Solving (ทักษะด้านการคิดอย่างมีวิจารณญาณ และทักษะในการแก้ปัญหา)
        Creativity and Innovation (ทักษะด้านการสร้างสรรค์ และนวัตกรรม)
        Cross-cultural Understanding (ทักษะด้านความเข้าใจความต่างวัฒนธรรม ต่างกระบวนทัศน์)
        Collaboration, Teamwork and Leadership (ทักษะด้านความร่วมมือ การทำงานเป็นทีม และภาวะผู้นำ)
        Communications, Information, and Media Literacy (ทักษะด้านการสื่อสารสารสนเทศ และรู้เท่าทันสื่อ)
        Computing and ICT Literacy (ทักษะด้านคอมพิวเตอร์ และเทคโนโลยีสารสนเทศและการสื่อสาร)
        Career and Learning Skills (ทักษะอาชีพ และทักษะการเรียนรู้)

 - มีการเรียนรู้โดยดำเนินการตามวงจรPDCA มากกว่าหนึ่งรอบหรือมีการจัดการความรู้ในกระบวนการดำเนินงาน

 - มีแนวทางปฏิบัติที่ดีโดยมีการเทียบเคียงกับหลักสูตรเดียวกันในกลุ่มสถาบันเดียวกันที่เหมาะสมหรือได้รับรางวัลในระดับชาติหรือนานาชาติ

**ระบบและกลไกที่เกี่ยวข้อง**

3.2.1 ระบบและกลไกการให้คำปรึกษาและป้องกันการบริหารความเสี่ยงของนักศึกษา เพื่อให้นักศึกษาสำเร็จตามหลักสูตร

3.2.2 ระบบและกลไกการให้คำปรึกษาวิทยานิพนธ์ แก่บัณฑิตศึกษา

3.2.3 ระบบและกลไกการจัดกิจกรรมการพัฒนาความรู้ ความสามารถตาม “ทักษะการเรียนรู้ในศตวรรษที่ 21”

**คู่มือปฏิบัติงาน (Work Manual)**

 3.2.1 คู่มือปฏิบัติงาน (Work Manual) เรื่อง การให้คำปรึกษาและป้องกันการบริหารความเสี่ยงของนักศึกษา เพื่อให้นักศึกษาสำเร็จตามหลักสูตร

 3.2.2 คู่มือปฏิบัติงาน (Work Manual) เรื่อง การให้คำปรึกษาวิทยานิพนธ์ แก่บัณฑิตศึกษา

 3.2.3 คู่มือปฏิบัติงาน (Work Manual) เรื่อง การจัดกิจกรรมการพัฒนาความรู้ ความสามารถตาม “ทักษะการเรียนรู้ในศตวรรษที่ 21”

**ตัวบ่งชี้ที่ 3.3** ผลที่เกิดกับนักศึกษา

**คำอธิบายตัวบ่งชี้**

ผลการประกันคุณภาพควรทำให้นักศึกษามีความพร้อมทางการเรียน มีอัตราการคงอยู่ของนักศึกษาในหลักสูตรสูง อัตราการสำเร็จการศึกษาตามหลักสูตรสูง นักศึกษามีความพึงพอใจต่อหลักสูตร และผลการจัดการข้อร้องเรียนของนักศึกษา

 ในการรายงานการดําเนินงานตามตัวบ่งชี้นี้ให้อธิบายกระบวนการหรือแสดงผลการดําเนินงานในประเด็นที่เกี่ยวข้องอย่างน้อยดังต่อไปนี้

 - การคงอยู่

 - การสําเร็จการศึกษา

 - ความพึงพอใจและผลการจัดการข้อร้องเรียนของนักศึกษา

**สิ่งที่หลักสูตรต้องดำเนินการ**

 1. จัดทำข้อมูลการคงอยู่ของนักศึกษา (ข้อมูลนักศึกษาที่ลงทะเบียนเรียนทุกชั้นปี/ข้อมูลนักศึกษาลาออกกลางคัน)

 2. จัดทำข้อมูลผู้สำเร็จการศึกษาแต่ละปีการศึกษา

 3. จัดทำแบบสำรวจความพึงพอใจของนักศึกษาต่อหลักสูตรทุกปีการศึกษา และรายงานผลต่อคณะกรรมการประจำคณะ

 4. นำข้อเสนอแนะและข้อร้องเรียนของนักศึกษามาวางแผนเพื่อปรับปรุงต่อไป

**หลักฐาน**

 1. ข้อมูลนักศึกษาที่ลงทะเบียนเรียนทุกชั้นปี/ข้อมูลนักศึกษาลาออกกลางคัน

 2. ข้อมูลผู้สำเร็จการศึกษาแต่ละปีการศึกษา

 3. แบบสำรวจความพึงพอใจของนักศึกษาต่อหลักสูตร

 4. รายงานผลความพึงพอใจของนักศึกษาต่อหลักสูตร

 5. นำผลการผลการประเมินความพึงพอใจของนักศึกษาต่อหลักสูตร มาวางแผนการดำเนินงานของหลักสูตรในปีการศึกษาต่อไป

**หมายเหตุ**

ในการรายงานการดำเนินงานตามตัวบ่งชี้นี้ ให้อธิบายกระบวนการหรือแสดงผลการดำเนินงานในประเด็นที่เกี่ยวข้องดังต่อไปนี้

 - การคงอยู่

 - การสำเร็จการศึกษา

 - ความพึงพอใจและผลการจัดการข้อร้องเรียนของนักศึกษา

 - มีแนวโน้มผลการดำเนินงานที่ดีขึ้นในทุกเรื่อง

 - มีผลการดำเนินงานที่เป็นเลิศ/โดดเด่น โดยเทียบเคียงกับหลักสูตรนั้นในสถาบันกลุ่มเดียวกันที่เหมาะสมหรือได้รับรางวัลระดับชาติ หรือนานาชาติ

**ระบบและกลไกที่เกี่ยวข้อง**

3.3.1 ระบบและกลไกการจัดการข้อมูลสถานภาพของนักศึกษา

3.3.2 ระบบและกลไกการลดปัญหาการออกกลางคัน (Dropout) ของนักศึกษา

3.3.3 ระบบและกลไกการสำรวจความพึงพอใจของนักศึกษาต่อหลักสูตร

3.3.4 ระบบและกลไกการจัดการข้อร้องเรียนของนักศึกษาในหลักสูตร

**คู่มือปฏิบัติงาน (Work Manual)**

 3.3.1 คู่มือปฏิบัติงาน (Work Manual) เรื่อง การจัดการข้อมูลสถานภาพของนักศึกษา

 3.3.2 คู่มือปฏิบัติงาน (Work Manual) เรื่อง การลดปัญหาการออกกลางคัน (Dropout) ของนักศึกษา

 3.3.3 คู่มือปฏิบัติงาน (Work Manual) เรื่อง การสำรวจความพึงพอใจของนักศึกษาต่อหลักสูตร

 3.3.4 คู่มือปฏิบัติงาน (Work Manual) เรื่อง การจัดการข้อร้องเรียนของนักศึกษาในหลักสูตร

**องค์ประกอบที่ 4 อาจารย์**

**ตัวบ่งชี้ที่ 4.1** การบริหารและพัฒนาอาจารย์

**คำอธิบายตัวบ่งชี้**

การบริหารและพัฒนาอาจารย์ เริ่มต้นตั้งแต่ระบบการรับอาจารย์ใหม่ ต้องกําหนดเกณฑ์คุณสมบัติอาจารย์ที่สอดคล้องกับสภาพบริบท ปรัชญา วิสัยทัศน์ของสถาบัน และของหลักสูตร มีกลไกการคัดเลือกอาจารย์ที่เหมาะสม โปร่งใส นอกจากนี้ต้องมีระบบการบริหารอาจารย์ โดยการกําหนดนโยบายแผนระยะยาวเพื่อให้ได้อาจารย์ที่มีคุณสมบัติทั้งเชิงปริมาณ และเชิงคุณภาพที่เป็นไปตามเกณฑ์มาตรฐานหลักสูตรที่กําหนดโดยสํานักงานคณะกรรมการการอุดมศึกษา และระบบการส่งเสริมและพัฒนาอาจารย์ มีการวางแผนและการลงทุนงบประมาณ และทรัพยากรและกิจกรรมการดําเนินงาน ตลอดจนการกํากับดูแล และการพัฒนาคุณภาพอาจารย์

 ในการรายงานการดําเนินงานตามตัวบ่งชี้นี้ให้อธิบายกระบวนการหรือแสดงผลการดําเนินงานใน ประเด็นที่เกี่ยวข้องอย่างน้อยดังต่อไปนี้

 - ระบบการรับและแต่งตั้งอาจารย์ประจําหลักสูตร

 - ระบบการบริหารอาจารย์

 - ระบบการส่งเสริมและพัฒนาอาจารย์

**สิ่งที่หลักสูตรฯ ต้องดำเนินการ**

 1. จัดทำแผนการรับ คัดเลือก และแต่งตั้งอาจารย์ประจำหลักสูตร

 2. กำหนดคุณสมบัติอาจารย์ประจำหลักสูตร

 3. จัดทำแผนการกำกับดูแล ส่งเสริม และพัฒนาอาจารย์ประจำหลักสูตร

 - ทำแผนพัฒนาอาจารย์ให้ครอบคลุมทั้งด้านการศึกษาต่อ และการทำผลงานทางวิชาการ

 4. จัดทำแผนการบริหารอาจารย์ประจำหลักสูตร

 - กำหนดภาระงาน และหน้าที่ของอาจารย์ประจำหลักสูตร

**หลักฐาน**

 1. แผนการรับ คัดเลือก และแต่งตั้งอาจารย์ประจำหลักสูตร

 2. คุณสมบัติอาจารย์ประจำหลักสูตร

 3. แผนการกำกับดูแล ส่งเสริม และพัฒนาอาจารย์ประจำหลักสูตรที่ครอบคลุมทั้งด้านการศึกษาต่อ และการทำผลงานทางวิชาการ

 4. แผนบริหารอาจารย์ที่กำหนดภาระงาน และหน้าที่ของอาจารย์ประจำหลักสูตร

**ระบบและกลไกที่เกี่ยวข้อง**

4.1.1 ระบบและกลไกการสรรหาบุคลากรสายวิชาการ

4.1.2 ระบบและกลไกการเสนอขอกำหนดตำแหน่งทางวิชาการ

**คู่มือปฏิบัติงาน (Work Manual)**

 4.1.1 คู่มือปฏิบัติงาน (Work Manual) เรื่อง การสรรหาบุคลากรสายวิชาการ

 4.1.2 คู่มือปฏิบัติงาน (Work Manual) เรื่อง การเสนอขอกำหนดตำแหน่งทางวิชาการ

**ตัวบ่งชี้ที่ 4.2** คุณภาพอาจารย์

**คำอธิบายตัวบ่งชี้**

 การส่งเสริมและพัฒนาอาจารย์ต้องทําให้อาจารย์ในหลักสูตรมีคุณสมบัติที่เหมาะสมและเพียงพอ โดยทําให้อาจารย์มีความรู้ ความเชี่ยวชาญทางสาขาวิชาที่เปิดให้บริการ และมีประสบการณ์ที่เหมาะสมกับการผลิตบัณฑิต อันสะท้อนจากวุฒิการศึกษา ตําแหน่งทางวิชาการ และความก้าวหน้าในการผลิตผลงานทางวิชาการอย่างต่อเนื่อง

**สิ่งที่หลักสูตรฯ ต้องดำเนินการ**

 1. นับอาจารย์ประจำหลักสูตรทั้งหมด

 2. นับอาจารย์ประจำหลักสูตรมีวุฒิปริญญาเอกและตำแหน่งทางวิชาการ

 3. ผลงานทางวิชาการ

 - บทความวิจัย

 - บทความวิชาการ

**หลักฐาน**

 1. เอกสารแสดงจำนวนอาจารย์ประจำหลักสูตรทั้งหมด

 2. เอกสารแสดงจำนวนอาจารย์ประจำหลักสูตรที่มีคุณวุฒิปริญญาเอก และตำแหน่งทางวิชาการ

 3. ผลงานทางวิชาการ

 - บทความวิจัย

 - บทความวิชาการ

**ร้อยละของอาจารย์ประจำหลักสูตรที่มีคุณวุฒิปริญญาเอก**

**ใช้สูตรการคำนวณ ดังนี้**

1. คำนวณค่าร้อยละของอาจารย์ประจำหลักสูตรที่มีคุณวุฒิปริญญาเอก ตามสูตร

|  |  |
| --- | --- |
| จำนวนอาจารย์ประจำที่มีคุณวุฒิปริญญาเอก | X 100 |
| จำนวนอาจารย์ประจำหลักสูตรทั้งหมด |

2. แปลงค่าร้อยละที่คำนวณได้ใน ข้อ 1 เทียบกับคะแนนเต็ม 5

|  |  |
| --- | --- |
| ร้อยละของจำนวนอาจารย์ประจำที่มีคุณวุฒิปริญญาเอก | X 5 |
| ร้อยละของจำนวนอาจารย์ประจำหลักสูตรที่มีคุณวุฒิปริญญาเอกที่กำหนดให้เป็นคะแนนเต็ม 5 |

**ร้อยละของอาจารย์ประจำหลักสูตรที่ดำรงตำแหน่งทางวิชาการ**

**ใช้สูตรการคำนวณดังนี้**

1. คำนวณค่าร้อยละของอาจารย์ประจำหลักสูตรที่มีตำแหน่งทางวิชาการ ตามสูตร

|  |  |
| --- | --- |
| จำนวนอาจารย์ประจำที่ดำรงตำแหน่งทางวิชาการ | X 100 |
| จำนวนอาจารย์ประจำหลักสูตรทั้งหมด |

2. แปลงค่าร้อยละที่คำนวณได้ใน ข้อ 1 เทียบกับคะแนนเต็ม 5

|  |  |
| --- | --- |
| ร้อยละของจำนวนอาจารย์ประจำที่ดำรงตำแหน่งทางวิชาการ | X 5 |
| ร้อยละของจำนวนอาจารย์ประจำหลักสูตรที่ดำรงตำแหน่งทางวิชาการที่กำหนดให้เป็นคะแนนเต็ม 5 |

**ตัวบ่งชี้ที่ 4.3** ผลที่เกิดกับอาจารย์

**คำอธิบายตัวบ่งชี้**

 ผลการประกันคุณภาพต้องนําไปสู่การมีอัตรากําลังอาจารย์ที่มีจํานวนเหมาะสมกับจํานวนนักศึกษา ที่รับเข้าในหลักสูตรอัตราคงอยู่ของอาจารย์สูง และอาจารย์มีความพึงพอใจต่อการบริหารหลักสูตร ในการรายงานการดําเนินงานตามตัวบ่งชี้นี้ให้อธิบายกระบวนการหรือแสดงผลการดําเนินงานในประเด็นที่เกี่ยวข้องอย่างน้อยดังต่อไปนี้

 - การคงอยู่ของอาจารย์

 - ความพึงพอใจของอาจารย์

**สิ่งที่หลักสูตรฯ ต้องดำเนินการ**

1. จัดทำรายงานอัตราการคงอยู่ของอาจารย์
2. ประเมินความพึงพอใจที่มีต่อการบริหารหลักสูตรของอาจารย์
3. จัดทำรายงานความพึงพอใจที่มีต่อการบริหารหลักสูตรของอาจารย์

**หลักฐาน**

1. รายงานอัตราการคงอยู่ของอาจารย์

2. รายงานผลการประเมินความพึงพอใจที่มีต่อการบริหารหลักสูตรของอาจารย์

**ระบบและกลไกที่เกี่ยวข้อง**

4.3.1 ระบบและกลไกการจัดการเรียนการสอนให้สอดคล้องกับภาระงานที่มหาวิทยาลัยกำหนด

(เสนอโดย กองบริหารงานบุคคล)

**คู่มือปฏิบัติงาน (Work Manual)**

 4.3.1 คู่มือปฏิบัติงาน (Work Manual) เรื่อง การจัดการเรียนการสอนให้สอดคล้องกับภาระงานที่มหาวิทยาลัยกำหนด

**องค์ประกอบที่ 5 หลักสูตร การเรียนการสอน การประเมินผู้เรียน**

**ตัวบ่งชี้ที่ 5.1** สาระของรายวิชาในหลักสูตร

**คำอธิบายตัวบ่งชี้**

ตามที่ทุกหลักสูตรที่สถาบันการศึกษาเปิดให้บริการต้องผ่านการรับทราบจากสํานักงานคณะกรรมการ การอุดมศึกษา และมีการปรับปรุงทุก 5 ปี แต่ผู้บริหารต้องรับผิดชอบในการควบคุมกํากับการจัดทํารายวิชาต่างๆ ให้มีเนื้อหาที่ทันสมัยก้าวทันความก้าวหน้าทางวิทยาการที่เปลี่ยนแปลงตลอดเวลามีการบริหารจัดการการเปิดรายวิชาต่างๆ ทั้งวิชาบังคับ และวิชาเลือกที่เน้นนักศึกษาเป็นสําคัญ โดยสนองความต้องการของนักศึกษา และตลาดแรงงาน สำหรับหลักสูตรระดับบัณฑิตศึกษาต้องเน้นการพัฒนาทักษะด้านการวิจัยและการเรียนรู้ด้วยตนเอง

 ในการรายงานการดําเนินงานตามตัวบ่งชี้นี้ให้อธิบายกระบวนการหรือแสดงผลการดําเนินงานใน ประเด็นที่เกี่ยวข้องอย่างน้อยดังต่อไปนี้

 - การออกแบบหลักสูตรและสาระรายวิชาในหลักสูตร

 - การปรับปรุงหลักสูตรให้ทันสมัยตามความก้าวหน้าในศาสตร์สาขานั้นๆ

**สิ่งที่หลักสูตรต้องดำเนินการ**

1. ทำวิจัยเพื่อหาข้อมูลพื้นฐานในการพัฒนาหลักสูตร
2. ทำการสำรวจความพึงพอใจ ข้อเสนอแนะ และข้อคิดเห็นของบัณฑิตผู้ใช้บัณฑิต
3. ทำการปรับปรุงหลักสูตรในทุกๆ 5 ปี

 - สำหรับหลักสูตร 4 ปี ประกาศใช้ในปีที่ 6

 - หลักสูตร 5 ปี ประกาศใช้ในปีที่ 7

**หลักฐาน**

 1. ผลการวิจัยหาข้อมูลเพื่อการพัฒนาหลักสูตร

 2. ผลการสำรวจความพึงพอใจของผู้ใช้บัณฑิต

 3. แผนการปรับปรุงหลักสูตร

**ระบบและกลไกที่เกี่ยวข้อง**

5.1.1 ระบบและกลไกสาระของรายวิชาในหลักสูตร

5.1.2 ระบบและกลไกการปรับปรุงหลักสูตร

**คู่มือปฏิบัติงาน (Work Manual)**

 5.1.1 คู่มือปฏิบัติงาน (Work Manual) เรื่อง สาระของรายวิชาในหลักสูตร

 5.1.2 คู่มือปฏิบัติงาน (Work Manual) เรื่อง การปรับปรุงหลักสูตร

**ตัวบ่งชี้ที่ 5.2** การวางระบบผู้สอนและกระบวนการจัดการเรียนการสอน

**คําอธิบายตัวบ่งชี้**

 หลักสูตรต้องให้ความสําคัญกับการวางระบบผู้สอนในแต่ละรายวิชา โดยคำนึงถึงความรู้ความสามารถและความเชี่ยวชาญในวิชาที่สอน และเป็นความรู้ที่ทันสมัยของอาจารย์ที่มอบหมายให้สอนในวิชานั้นๆ เพื่อให้นักศึกษาได้รับความรู้ประสบการณ์ และได้รับการพัฒนาความสามารถจากผู้รู้จริง สำหรับหลักสูตรระดับบัณฑิตศึกษาต้องให้ความสําคัญกับการกําหนดหัวข้อวิทยานิพนธ์ การกำหนดอาจารย์ที่ปรึกษาวิทยานิพนธ์ การค้นคว้าอิสระที่เหมาะสมกับหัวข้อวิทยานิพนธ์ การค้นคว้าอิสระ และลักษณะของนักศึกษาให้นักศึกษาได้รับโอกาสและการพัฒนาตนเองเต็มตามศักยภาพอาจารย์ที่ปรึกษาวิทยานิพนธ์ การค้นคว้าอิสระต้องสามารถให้คำปรึกษาวิทยานิพนธ์การค้นคว้าอิสระตั้งแต่กระบวนการพัฒนาหัวข้อจนถึงการทําวิทยานิพนธ์ การค้นคว้าอิสระ การสอบป้องกัน และการเผยแพร่ผลงานวิจัยจนสําเร็จการศึกษา

 กระบวนการเรียนการสอนสําหรับยุคศตวรรษที่ 21 ต้องเน้นการพัฒนานักศึกษาให้มีความรู้ตามโครงสร้างหลักสูตรที่กําหนด และได้รับการพัฒนาตามกรอบมาตรฐานคุณวุฒิ คุณธรรมจริยธรรม ทักษะการเรียนรู้ในศตวรรษที่ 21 โดยเฉพาะทักษะการเรียนรู้ด้วยตนเอง ทักษะทางภาษาไทยและภาษาต่างประเทศ ทักษะการทํางานแบบมีส่วนร่วม ความสามารถในการใช้เทคโนโลยี ความสามารถในการดูแลสุขภาพ ฯลฯ การเรียนการสอนสมัยใหม่ต้องใช้สื่อเทคโนโลยี และทําให้นักศึกษาเรียนรู้ได้ตลอดเวลาและในสถานที่ใดก็ได้ ผู้สอนมีหน้าที่เป็นผู้อํานวยความสะดวกให้เกิดการเรียนรู้ และสนับสนุนการเรียนรู้ สำหรับหลักสูตรระดับบัณฑิตศึกษา เทคนิคการสอนจะเน้นการวิจัยเป็นฐาน การเรียนแบบใช้ปัญหาเป็นฐาน เป็นต้น

 ในการรายงานการดําเนินงานตามตัวบ่งชี้นี้ ให้อธิบายกระบวนการหรือแสดงผลการดําเนินงานใน ประเด็นที่เกี่ยวข้องอย่างน้อยดังต่อไปนี้

 - การกําหนดผู้สอน

 - การกํากับ ติดตาม และตรวจสอบการจัดทําแผนการเรียนรู้ (มคอ.3 และ มคอ.4) การจัดการเรียนการสอน

 - การจัดการเรียนการสอนในระดับปริญญาตรีที่มีการบูรณาการกับการวิจัย การบริการวิชาการทางสังคม และการทำนุบำรุงศิลปะและวัฒนธรรม

 - การควบคุมหัวข้อวิทยานิพนธ์ และการค้นคว้าอิสระในระดับบัณฑิตศึกษา ให้สอดคล้องกับสาขาวิชาและความก้าวหน้าของศาสตร์

 - การแต่งตั้งอาจารย์ที่ปรึกษาวิทยานิพนธ์และการค้นคว้าอิสระในระดับบัณฑิตศึกษาที่มีความเชี่ยวชาญสอดคล้องหรือสัมพันธ์กับหัวข้อวิทยานิพนธ์

 - การช่วยเหลือกํากับติดตาม ในการทําวิทยานิพนธ์และการค้นคว้าอิสระและการตีพิมพ์ผลงาน ในระดับบัณฑิตศึกษา

 ในการประเมินเพื่อให้ทราบว่าอยู่ในระดับคะแนนใด ให้พิจารณาในภาพรวมของผลการดำเนินงานทั้งหมดที่ทำให้กระบวนการจัดการเรียนการสอนตอบสนองความแตกต่างของผู้เรียน การจัดการเรียนการสอนที่เน้นผู้เรียนเป็นสำคัญ ก่อให้เกิดผลการเรียนรู้บรรลุตามเป้าหมาย

**สิ่งที่หลักสูตรต้องดำเนินการ**

1. พิจารณากําหนดผู้สอน ให้ตรงตามคุณวุฒิและประสบการณ์

2. กํากับ ติดตาม และตรวจสอบการจัดทํา มคอ.3 และ มคอ.4

 - ตรวจสอบการกำกับติดตาม กระบวนการจัดการเรียนการสอน ให้ครอบตามคำอธิบายรายวิชา และวัตถุประสงค์ของรายวิชานั้นๆ

3. กํากับกระบวนการเรียนการสอน

4. จัดการเรียนการสอนที่มีการฝึกปฏิบัติในระดับปริญญาตรี

5. บูรณาการพันธกิจต่างๆ กับการเรียนการสอนในระดับปริญญาตรี

**หลักฐาน -**

**หมายเหตุ**

1. ให้อาจารย์จำทำและส่ง มคอ. 3 และมคอ. 4 ต้องส่งก่อนเปิดภาคเรียน
2. การกำกับให้มีกระบวนการเรียนการสอน ตามมคอ. 3 และมคอ. 4
3. คำว่า **พันธกิจ** หมายถึง พันธกิจหลัก 4 ด้านของมหาวิทยาลัย

**ระบบและกลไกที่เกี่ยวข้อง**

5.2.1 ระบบและกลไกการวางระบบผู้สอนและกระบวนการจัดการเรียนการสอน

5.2.2 ระบบและกลไกการกำหนด ควบคุมหัวข้อวิทยานิพนธ์ และการค้นคว้าอิสระในระดับบัณฑิตศึกษา

5.2.3 ระบบและกลไกการแต่งตั้งอาจารย์ที่ปรึกษาวิทยานิพนธ์ และการค้นคว้าอิสระ

**คู่มือปฏิบัติงาน (Work Manual)**

 5.2.1 คู่มือปฏิบัติงาน (Work Manual) เรื่อง การวางระบบผู้สอนและกระบวนการจัดการเรียนการสอน

 5.2.2 คู่มือปฏิบัติงาน (Work Manual) เรื่อง การกำหนด ควบคุมหัวข้อวิทยานิพนธ์ และการค้นคว้าอิสระในระดับบัณฑิตศึกษา

 5.2.3 คู่มือปฏิบัติงาน (Work Manual) เรื่อง การแต่งตั้งอาจารย์ที่ปรึกษาวิทยานิพนธ์ และการค้นคว้าอิสระ

**ตัวบ่งชี้ที่ 5.3** การประเมินผู้เรียน

**คําอธิบายตัวบ่งชี้**

การประเมินนักศึกษามีจุดมุ่งหมาย 3 ประการ คือ การประเมินผลนักศึกษาเพื่อให้ข้อมูลสารสนเทศที่เป็นประโยชน์ต่อการปรับปรุงการเรียนการสอนของผู้สอน และนําไปสู่การพัฒนาการเรียนรู้ของนักศึกษา (assessment for learning) การประเมินที่ทําให้นักศึกษาสามารถประเมินตนเองเป็น และมีการนําผลการประเมินไปใช้ในการพัฒนาวิธีการเรียนของตนเองใหม่จนเกิดการเรียนรู้ (assessment as learning) และการประเมินผลการเรียนรู้ของนักศึกษาที่แสดงผลลัพธ์การเรียนรู้ที่คาดหวังของหลักสูตร (assessment of learning) การประเมินส่วนใหญ่จะใช้เพื่อจุดมุ่งหมายประการหลัง คือ เน้นการได้ข้อมูลเกี่ยวกับสัมฤทธิผลการเรียนรู้ของนักศึกษา การจัดการเรียนการสอนจึงควรส่งเสริมให้มีการประเมินเพื่อจุดมุ่งหมายสองประการแรกด้วย ทั้งนี้ ความเหมาะสมของระบบประเมินต้องให้ความสําคัญกับการกําหนดเกณฑ์การประเมิน วิธีการประเมิน เครื่องมือประเมินที่มีคุณภาพ และวิธีการให้เกรดที่สะท้อนผลการเรียนรู้ได้อย่างเหมาะสม มีการกํากับให้มีการประเมินตามสภาพจริง (authentic assessment) มีการใช้วิธีการประเมินที่หลากหลายให้ผลการประเมินที่สะท้อนความสามารถในการปฏิบัติงานในโลกแห่งความเป็นจริง (real world) และมีวิธีการให้ข้อมูลป้อนกลับ (feedback) ที่ทําให้นักศึกษาสามารถแก้ไขจุดอ่อนหรือเสริมจุดแข็งของตนเองได้ให้ผลการประเมินที่สะท้อนระดับความสามารถที่แท้จริงของนักศึกษา สําหรับหลักสูตรระดับบัณฑิตศึกษาต้องให้ความสําคัญกับการวางระบบประเมินวิทยานิพนธ์การค้นคว้าอิสระที่มีคุณภาพด้วย

 ในการรายงานการดําเนินงานตามตัวบ่งชี้นี้ ให้อธิบายกระบวนการหรือแสดงผลการดําเนินงานใน ประเด็นที่เกี่ยวข้องอย่างน้อยดังต่อไปนี้

 - การประเมินผลการเรียนรู้ตามกรอบมาตรฐานคุณวุฒิระดับอุดมศึกษาแห่งชาติ

 - การตรวจสอบการประเมินผลการเรียนรู้ของนักศึกษา

 - การกํากับการประเมินการจัดการเรียนการสอนและประเมินหลักสูตร (มคอ.5 มคอ.6 และ มคอ.7)

 - การประเมินวิทยานิพนธ์และการค้นคว้าอิสระในระดับบัณฑิตศึกษา

**สิ่งที่หลักสูตรต้องดำเนินการ**

1. จัดทำแบบประเมินผลการเรียนรู้ตามกรอบมาตรฐานคุณวุฒิระดับอุดมศึกษาแห่งชาติ ทั้ง 5 ด้าน
2. จัดทำรายงานผลการประเมินตามกรอบมาตรฐานคุณวุฒิระดับอุดมศึกษาแห่งชาติ 5 ด้าน
3. ตรวจสอบการประเมินผลการเรียนรู้ของนักศึกษา โดยการทวนสอบ
4. กํากับการประเมินการจัดการเรียนการสอนและประเมินหลักสูตร (มคอ.5 มคอ.6 และ มคอ.7)

**หลักฐาน**

1. รายงานผลการประเมินตามกรอบมาตรฐานคุณวุฒิระดับอุดมศึกษาแห่งชาติ
2. รายงานผลประเมินผลการเรียนรู้ของนักศึกษา โดยการทวนสอบ

**ระบบและกลไกที่เกี่ยวข้อง**

5.3.1 ระบบและกลไกการประเมินผู้เรียน

5.3.2 ระบบและกลไกการตรวจสอบการประเมินผลการเรียนรู้ของนักศึกษา

5.3.3 ระบบและกลไกการประเมินการจัดการเรียนการสอน และประเมินหลักสูตร

**คู่มือปฏิบัติงาน (Work Manual)**

 5.3.1 คู่มือปฏิบัติงาน (Work Manual) เรื่อง การประเมินผู้เรียน

 5.3.2 คู่มือปฏิบัติงาน (Work Manual) เรื่อง การตรวจสอบการประเมินผลการเรียนรู้ของนักศึกษา

 5.3.3 คู่มือปฏิบัติงาน (Work Manual) เรื่อง การประเมินการจัดการเรียนการสอน และประเมินหลักสูตร

**ตัวบ่งชี้ที่ 5.4** ผลการดําเนินงานหลักสูตรตามกรอบมาตรฐานคุณวุฒิระดับอุดมศึกษาแห่งชาติ

**คําอธิบายตัวบ่งชี้**

ผลการดําเนินงานของหลักสูตร หมายถึง ร้อยละของผลการดําเนินงานตามตัวบ่งชี้การดําเนินงานตามกรอบมาตรฐานคุณวุฒิระดับอุดมศึกษาที่ปรากฎในหลักสูตร (มคอ.2) หมวดที่ 7 ข้อ 7 ที่หลักสูตรแต่ละหลักสูตรดําเนินงานได้ในแต่ละปีการศึกษา อาจารย์ประจําหลักสูตรจะเป็นผู้รายงานผลการดําเนินงานประจําปีในแบบรายงานผลการดําเนินการของหลักสูตร (มคอ.7)

**สิ่งที่หลักสูตรต้องดำเนินการ**

สรุปผลการดำเนินการตามตัวบ่งชี้ตามกรอบมาตรฐานคุณวุฒิระดับอุดมศึกษาที่ดำเนินการได้จริง

**หลักฐาน**

แบบรายงานผลการดําเนินการของหลักสูตร (มคอ.7)

**หมายเหตุ**

**ตารางการคำนวณมีดังนี้**

คำนวณค่าร้อยละผลการดำเนินงานตามตัวบ่งชี้การดำเนินงานหลักสูตรตามกรอบมาตรฐานคุณวุฒิ ระดับอุดมศึกษา ตามสูตร

|  |  |
| --- | --- |
| จำนวนตัวบ่งชี้ผลการดำเนินงานหลักสูตรตามมาตรฐานคุณวุฒิระดับอุดมศึกษาแห่งชาติที่ทำได้จริง | X 100 |
| จำนวนตัวบ่งชี้ผลการดำเนินงานหลักสูตรตามมาตรฐานคุณวุฒิระดับอุดมศึกษาแห่งชาติที่ต้องดำเนินงานในปีการศึกษานั้นๆ |

**องค์ประกอบที่ 6 สิ่งสนับสนุนการเรียนรู้**

**ตัวบ่งชี้ที่ 6.1** สิ่งสนับสนุนการเรียนรู้

**คําอธิบายตัวบ่งชี้**

 ความพร้อมของสิ่งสนับสนุนการเรียนการสอนมีหลายประการ ได้แก่ ความพร้อมทางกายภาพ เช่น ห้องเรียน ห้องปฏิบัติการ ที่พักของนักศึกษา ฯลฯ และความพร้อมของอุปกรณ์ เทคโนโลยี และสิ่งอํานวยความสะดวกหรือทรัพยากรที่เอื้อต่อการเรียนรู้ เช่น อุปกรณ์การเรียนการสอน ห้องสมุด หนังสือ ตํารา สิ่งพิมพ์ วารสาร ฐานข้อมูลเพื่อการสืบค้น แหล่งเรียนรู้ สื่ออิเล็คทรอนิกส์ ฯลฯ สิ่งสนับสนุนเหล่านี้ต้องมีปริมาณเพียงพอ และมีคุณภาพพร้อมใช้งานทันสมัยโดยพิจารณาการดําเนินการปรับปรุงพัฒนาจากผลการประเมินความพึงพอใจของนักศึกษาและอาจารย์

 ในการรายงานการดําเนินงานตามตัวบ่งชี้นี้ ให้อธิบายกระบวนการหรือแสดงผลการดําเนินงาน ในประเด็นที่เกี่ยวข้องอย่างน้อยดังต่อไปนี้

 - ระบบการดําเนินงานของภาควิชา/คณะ/สถาบันโดยมีส่วนร่วมของอาจารย์ประจําหลักสูตรเพื่อให้มีสิ่งสนับสนุนการเรียนรู้

 - จํานวนสิ่งสนับสนุนการเรียนรู้ที่เพียงพอและเหมาะสมต่อการจัดการเรียนการสอน

 - กระบวนการปรับปรุงตามผลการประเมินความพึงพอใจของนักศึกษาและอาจารย์ต่อสิ่งสนับสนุนการเรียนรู้

**หลักฐาน**

1. แผนการดําเนินงานของภาควิชา/คณะ/สถาบันโดยการมีส่วนร่วมของอาจารย์ประจําหลักสูตร
2. รายงานจํานวนสิ่งสนับสนุนการเรียนรู้
3. ผลการประเมินความพึงพอใจของนักศึกษาและอาจารย์ที่มีต่อสิ่งสนับสนุนการเรียนรู้
4. แผนปรับปรุงสิ่งสนับสนุนการเรียนรู้ตามผลการประเมินความพึงพอใจของนักศึกษาและอาจารย์

**ระบบและกลไกที่เกี่ยวข้อง**

6.1.1 ระบบและกลไกการจัดการสิ่งสนับสนุนการเรียนรู้

**คู่มือปฏิบัติงาน (Work Manual)**

 6.1.1 คู่มือปฏิบัติงาน (Work Manual) เรื่อง การจัดการสิ่งสนับสนุนการเรียนรู้